KLASA: 112-02/15-01/875

URBROJ: 534-02-2-1-15-4

Zagreb, 02. srpnja 2015.

Na temelju članka 45. Zakona o državnim službenicima («Narodne novine», broj 92/2005, 107/2007, 13/2008, 34/2011, 49/2011, 150/2011, 34/2012, 49/2012 – pročišćeni tekst, 37/2013, 38/2013 i 01/2015), te članka 2. i 4. Uredbe o raspisivanju i provedbi javnog natječaja i internog oglasa u državnoj službi («Narodne novine», broj 74/10, 142/11 i 53/12), Dopune plana prijama u državnu službu u tijela državne uprave i stručne službe i urede Vlade Republike Hrvatske za 2015. godinu KLASA: 112-01/15-01/3, URBROJ: 515-04-01-02/4-15-84 od 07. svibnja 2015. godine i akta Ministarstva uprave KLASA: 112-01/15-01/362, URBROJ: 515-04-01-02/1-15-2 od 24. lipnja 2015. godine raspisuje se

**JAVNI NATJEČAJ**

**za prijam službenika u državnu službu na neodređeno vrijeme u**

**Ministarstvo zdravlja**

**I. GLAVNO TAJNIŠTVO MINISTARSTVA**

Sektor za ljudske potencijale, službeničke odnose i stručne poslove

Služba za službeničke odnose i stručne poslove

**1. viši stručni referent** – 1 izvršitelj/ica

Uvjeti:

* završen preddiplomski sveučilišni studij ili stručni studij ekonomske struke u trajanju od najmanje tri godine
* najmanje 12 mjeseci radnog iskustva na odgovarajućim poslovima
* položen državni stručni ispit
* poznavanje engleskog jezika
* poznavanje rada na osobnom računalu

Opis poslova:

Obavlja stručne poslove iz djelokruga rada Službe; prati izvješća o stanju financijskih sredstava za isplatu obveza po ugovorima; vodi propisane očevidnike; sudjeluje u pripremi službenih putovanja u inozemstvo; koordinira poslove obavljanja prijevoda za potrebe Ministarstva; sudjeluje u pripremi i izradi plana brojčanih oznaka primatelja i stvaratelja akata Ministarstva; vodi evidenciju Povjerenstva, radnih tijela Ministarstva; izrađuje i prosljeđuje obavijesti i naputke i obavlja druge poslove koje mu povjeri voditelj Službe.

**II. UPRAVA ZA STACIONARNU ZDRAVSTVENU ZAŠTITU I INSPEKCIJSKE POSLOVE**

Sektor za inspekcijske poslove

Služba zdravstvene inspekcije

Odjel za nadzor na sekundarnoj i tercijarnoj razini zdravstvene zaštite

**2. viši zdravstveni inspektor** – 1 izvršitelj/ica

Uvjeti:

* završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij zdravstvene ili pravne struke
* 4 godine radnog iskustva na odgovarajućim poslovima
* položen državni stručni ispit
* znanje engleskog jezika
* poznavanje rada na osobnom računalu

Opis poslova:

Obavlja neposredno najsloženije poslove nadzora nad primjenom zakona i podzakonskih propisa na sekundarnoj i tercijarnoj razini zdravstvene zaštite, nadzor nad stručnim radom zdravstvenih radnika, nadzor nad primjenom sredstava i metoda za prevenciju, dijagnostiku, terapiju i rehabilitaciju, načina vođenja i korištenja odgovarajuće medicinske dokumentacije i evidencije, poduzimanja mjera za sprječavanje i suzbijanje bolničkih infekcija, nadzor nad radom zdravstvenih radnika u obavljanju poslova zdravstvenog turizma, prati stanje u zdravstvenoj zaštiti, prati odnos zdravstvenih radnika i ostalog osoblja prema bolesniku, pruža pomoć građanima u ostvarivanju prava iz zdravstvene zaštite i zdravstvenog osiguranja, izrađuje izvješća o izvršenim nadzorima i vodi propisane očevidnike, obavlja i druge poslove koje mu povjeri voditelj Odjela.

Služba farmaceutske inspekcije

**3. farmaceutski inspektor -**1 izvršitelj/ica

Uvjeti:

* završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij farmaceutske struke, zdravstvenog usmjerenja, biologije ili molekularne biologije
* 3 godine radnog iskustva na odgovarajućim poslovima
* položen državni stručni ispit
* znanje engleskog jezika
* poznavanje rada na osobnom računalu

Opis poslova:

Obavlja neposredno složene poslove nadzora nad primjenom zakona i podzakonskih propisa, nad ispitivanjem, proizvodnjom, izradom, provjerom kakvoće, stavljanjem u promet, te prometom lijekova, medicinskih i homeopatskih proizvoda, kliničkim ispitivanjem lijekova i medicinskih proizvoda, obavješćivanjem i oglašavanjem o lijekovima, medicinskim i homeopatskim proizvodima; provodi uzorkovanje lijekova, medicinskih i homeopatskih proizvoda, te daje prijedlog za povlačenje lijeka iz prometa Agenciji; daje mišljenje o ispunjavanju uvjeta dobre proizvođačke prakse u postupku davanja proizvodne dozvole; planira kratkoročne i srednjoročne radne zadatke; izrađuje upute o postupanju u različitim procesima rada; analizira funkcije iz djelokruga rada; vodi očevidnike i registre u vezi postupanja u procesu rada; podnosi izvješća o učinjenom u kvantitativnom i kvalitativnom smislu, obavlja i druge poslove koje mu povjeri voditelj Službe.

**III. UPRAVA ZA UNAPRJEĐENJE ZDRAVLJA**

Sektor državne i granične sanitarne inspekcije

Služba granične sanitarne inspekcije

Područna jedinica-Odjel za Dalmaciju

Ispostava Granični prijelaz Karasovići

**4. viši državni sanitarni inspektor** - 1 izvršitelj/ica

Uvjeti:

* završen sveučilišni diplomski studij ili specijalistički diplomski stručni studij: medicine, sanitarnog inženjerstva, biokemijskog inženjerstva, prehrambenog inženjerstva, bioprocesnog inženjerstva, kemijskog inženjerstva i tehnologije, inženjerske biologije, arhitekture, građevinarstva, inženjerske fizike, strojarstva ili elektrotehnike i računarstva te diplomirani profesori biologije odnosno magistri biologije
* najmanje 5 godina radnog iskustva u struci
* položen državni stručni ispit
* poznavanje engleskog jezika
* poznavanje rada na osobnom računalu

Opis poslova:

Obavlja složene upravno-pravne i stručne poslove te poslove sanitarnog nadzora nad osobama, njihovim stvarima, kao i prijevoznim sredstvima u prometu preko državne granice u cilju zaštite pučanstva od unošenja karantenskih i drugih zaraznih bolesti u Republiku Hrvatsku, nadzor nad zdravstvenom ispravnošću hrane i sirovina za njihovu proizvodnju, kao i nad predmetima opće uporabe, nad uvozom i prijevozom opasnih kemikalija i biocidnih pripravaka i radioaktivnih tvari u Republiku Hrvatsku, te njihovim provozom kroz Republiku Hrvatsku, kao i nad prijenosom umrlih osoba iz inozemstva u Republiku Hrvatsku; obavlja i druge poslove koje mu povjeri voditelj Odjela, te pokreće i vodi upravni postupak po službenoj dužnosti u cilju i sa svrhom zaštite javnozdravstvenog interesa u području nadzora sanitarne inspekcije.

Sektor županijske sanitarne inspekcije i pravne podrške

Služba županijske sanitarne inspekcije

Područna jedinica-Odjel za istočnu Hrvatsku

Ispostava Đakovo

**5. sanitarni inspektor** -1 izvršitelj/ica

Uvjeti:

* završen sveučilišni diplomski studij ili specijalistički diplomski stručni studij: medicine, sanitarnog inženjerstva, biokemijskog inženjerstva, prehrambenog inženjerstva, bioprocesnog inženjerstva, kemijskog inženjerstva i tehnologije, inženjerske biologije, arhitekture, građevinarstva, inženjerske fizike, strojarstva ili elektrotehnike i računarstva te diplomirani profesori biologije odnosno magistri biologije
* najmanje 12 mjeseci radnog iskustva u struci
* položen državni stručni ispit
* poznavanje engleskog jezika
* poznavanje rada na osobnom računalu

Opis poslova:

Obavlja manje složene inspekcijske poslove, na teritoriju jedinice lokalne i regionalne (područne) samouprave, a koji se odnose na nadzor nad prometom predmeta opće uporabe; nadzor i zaštitu pučanstva od neionizirajućih zračenja; zaštitu pučanstva od zaraznih bolesti; nadzor nad zdravstvenom ispravnosti hrane u proizvodnji i prometu; nadzor nad prometom, uporabom i zbrinjavanjem kemikalija i biocidnih pripravaka; nadzor nad prometom genetski modificiranih organizama; obavlja sanitarno-inspekcijski nadzor nad izgradnjom građevina koje podliježu sanitarnom nadzoru, građevinama i uređajima za javnu vodoopskrbu do 50.000 ekvivalentnih stanovnika te uređajima za pročišćavanje otpadnih voda do 50.000 ekvivalentnih stanovnika; obavlja nadzor nad provođenjem javno zdravstvenih mjera za zaštitu zdravlja ljudi od štetnih čimbenika okoliša, obavlja i druge poslove koje mu povjeri voditelj Odjela, te pokreće i vodi upravni postupak po službenoj dužnosti u cilju i sa svrhom zaštite javnozdravstvenog interesa u području nadzora sanitarne inspekcije.

Ispostava Pakrac

**6. sanitarni inspektor -** 1 izvršitelj/ica

Uvjeti:

* završen sveučilišni diplomski studij ili specijalistički diplomski stručni studij: medicine, sanitarnog inženjerstva, biokemijskog inženjerstva, prehrambenog inženjerstva, bioprocesnog inženjerstva, kemijskog inženjerstva i tehnologije, inženjerske biologije, arhitekture, građevinarstva, inženjerske fizike, strojarstva ili elektrotehnike i računarstva te diplomirani profesori biologije odnosno magistri biologije
* najmanje 12 mjeseci radnog iskustva u struci
* položen državni stručni ispit
* poznavanje engleskog jezika
* poznavanje rada na osobnom računalu

Opis poslova:

Obavlja manje složene inspekcijske poslove, na teritoriju jedinice lokalne i regionalne (područne) samouprave, a koji se odnose na nadzor nad prometom predmeta opće uporabe; nadzor i zaštitu pučanstva od neionizirajućih zračenja; zaštitu pučanstva od zaraznih bolesti; nadzor nad zdravstvenom ispravnosti hrane u proizvodnji i prometu; nadzor nad prometom, uporabom i zbrinjavanjem kemikalija i biocidnih pripravaka; nadzor nad prometom genetski modificiranih organizama; obavlja sanitarno-inspekcijski nadzor nad izgradnjom građevina koje podliježu sanitarnom nadzoru, građevinama i uređajima za javnu vodoopskrbu do 50.000 ekvivalentnih stanovnika te uređajima za pročišćavanje otpadnih voda do 50.000 ekvivalentnih stanovnika; obavlja nadzor nad provođenjem javno zdravstvenih mjera za zaštitu zdravlja ljudi od štetnih čimbenika okoliša, obavlja i druge poslove koje mu povjeri voditelj Odjela, te pokreće i vodi upravni postupak po službenoj dužnosti u cilju i sa svrhom zaštite javnozdravstvenog interesa u području nadzora sanitarne inspekcije

**IV. SAMOSTALNI SEKTOR ZA FINANCIJSKE POSLOVE**

Služba za izvršenje državnog proračuna, financijsko upravljanje i kontrole, računovodstvo i   
 knjigovodstvo

Odjel za računovodstvo i knjigovodstvo

**7. stručni suradnik -** 1 izvršitelj/ica

Uvjeti:

* završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ekonomske ili pravne struke
* 12 mjeseci radnog iskustva na odgovarajućim poslovima
* položen državni stručni ispit
* poznavanje engleskog jezika
* znanje rada na osobnom računalu

Opis poslova:

Obavlja manje složene poslove iz djelokruga rada Odjela; sudjeluje u izradi tromjesečnog, polugodišnjeg, godišnjeg i konsolidiranog izvještaja; sudjeluje u usklađivanju bruto bilance Ministarstva sa izvršenjem u Državnoj riznici, po potrebi izrađuje pomoćne evidencije potrebne za praćenje izvršenja Državnog proračuna po računima računskog plana; sudjeluje u obavljanju aktivnosti, kontrola i provjere financija prema pravilima EU projekata, Svjetske banke ostalih kreditora; surađuje sa Jedinicom za provođenje projekata i Nacionalnim fondom u izradi proračuna; obavlja i druge poslove koje mu povjeri voditelj Odjela.

Odjel za financijsko upravljanje i kontrole

**8. viši stručni savjetnik** – 1 izvršitelj/ica

Uvjeti:

* završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ekonomske ili pravne struke
* 4 godine radnog iskustva na odgovarajućim poslovima
* položen državni stručni ispit
* poznavanje engleskog jezika
* znanje rada na osobnom računalu

Opis poslova:

Obavlja najsloženije poslove koordinacije financijskog upravljanja i kontrola; pridonosi provedbi, kontinuiranom funkcioniranju i unapređenju efikasnog financijskog upravljanja i kontrola i sudjeluje u izradi izvješća o funkcioniranju sustava financijskog upravljanja i kontrola; surađuje sa ostalim ustrojstvenim jedinicama ministarstva radi uspostave prethodnih i naknadnih kontrola u poslovnim procesima; brine da je svaki rashod opravdan stvarnom potrebom i potvrđen prethodnom kontrolom; obavlja i druge poslove koje mu povjeri voditelj Odjela.

Pored navedenih uvjeta kandidati moraju ispunjavati i opće uvjete za prijam u državnu službu koji su propisani odredbom članka 48. Zakona o državnim službenicima («Narodne novine», broj 92/2005, 107/2007, 13/2008, 34/2011, 49/2011, 150/2011, 34/2012, 49/2012 – pročišćeni tekst, 37/2013 i 38/2013 i 01/2015 - u daljnjem tekstu Zakona).

U državnu službu ne može biti primljena osoba za čiji prijam postoje zapreke iz članka 49. Zakona.

Na javni natječaj se mogu javiti osobe oba spola.

Obvezni probni rad traje tri mjeseca.

Temeljem odredbe članka 56. stavka 1. Zakona državni službenik koji je zadovoljio na probnom radu dužan je u roku od šest mjeseci od isteka probnog rada položiti državni stručni ispit, a ukoliko ne položi državni stručni ispit u propisanom roku sukladno odredbi članka 137. stavka 7. Zakona prestaje mu državna služba po sili zakona.

Podaci o plaći radnog mjesta mogu se naći u Zakonu i Uredbi o nazivima radnih mjesta i koeficijentima složenosti poslova u državnoj službi („Narodne novine“, br. 37/01, 38/01, 71/01, 89/01, 112/01, 7/02, 17/03, 197/03, 21/04, 25/04, 66/05, 131/05, 11/07, 109/07, 58/08, 32/09, 140/09, 21/10, 38/10, 113/10, 22/11,142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/1, 52/13, 96/13, 126/13, 2/14, 94/14, 140/14 i 151/14).

Način testiranja kandidata i iz kojeg područja te pravni i drugi izvori za pripremanje kandidata za testiranje bit će objavljeni na mrežnoj stranici Ministarstva zdravlja www.zdravlje.hr.

Vrijeme i mjesto održavanja testiranja i razgovora s kandidatima (intervju) bit će objavljeno na mrežnoj stranici Ministarstva zdravlja www.zdravlje.hr, najmanje pet dana prije održavanja testiranja i intervjua.

Komisija za provedbu javnog natječaja utvrđuje listu kandidata prijavljenih na javni natječaj, koji ispunjavaju formalne uvjete te ih upućuje na testiranje i intervju radi utvrđivanja njihovog znanja, vještina i sposobnosti te stečenog radnog iskustva. Izbor za prijam u državnu službu obavlja se između najviše 10 kandidata koji su postigli najbolje rezultate na provedenom testiranju i intervjuu.

Testiranje se sastoji od provjere znanja (pisani dio testiranja) i razgovora Komisije s kandidatima (intervju). Pisani dio testiranja se sastoji od provjere poznavanja osnova ustavnog ustrojstva Republike Hrvatske i provjeri znanja, sposobnosti i vještina bitnih za obavljanje poslova radnog mjesta na koje se kandidat prijavio. Testirat će se znanje rada na osobnom računalu i poznavanje engleskog jezika.

Za kandidate koji ne pristupe testiranju smatrat će se da su povukli prijavu na Javni natječaj i više se neće smatrati kandidatima.

Uz prijavu na Javni natječaj obavezno se navode podaci podnositelja prijave (osobno ime i prezime, datum i mjesto rođenja, adresa stanovanja, broj telefona, po mogućnosti e-adresa) i naziv radnog mjesta na koje se prijavljuje.

Uz prijavu na javni natječaj kandidati su dužni priložiti:

1. životopis,
2. dokaz o hrvatskom državljanstvu (osobna iskaznica, vojna iskaznica ili putovnica, a ako hrvatski državljanin/državljanka ne posjeduje niti jednu od navedenih isprava može se priložiti domovnica),
3. dokaze o ukupnom radnom iskustvu i radnom iskustvu na odgovarajućim poslovima:

a) elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje

b) neovjeren preslik ugovora o radu ili potvrdu poslodavca (koja mora sadržavati vrstu poslova koju je obavljao i vremenska razdoblje u kojem je kandidat obavljao navedene poslove),

1. presliku diplome,
2. presliku uvjerenja o položenom državnom stručnom ispitu (za kandidate koji imaju položen državni stručni ispit),
3. uvjerenje nadležnog suda da se protiv podnositelja prijave ne vodi kazneni postupak, ne starije od 6 mjeseci.

Sva tražena dokumentacija dostavlja se u neovjerenoj preslici.

Kandidati u zamolbi trebaju navesti **redni broj** i **naziv radnog mjesta** za koje podnose zamolbu. Zamolba u kojoj neće biti navedeni traženi podaci smatrat će se nepotpunom.

Rok za podnošenje prijava je **osam** dana od objave Javnog natječaja u „Narodnim novinama“.

Prijave se podnose neposredno ili poštom na adresu Ministarstvo zdravlja, Zagreb, Ksaver 200a, s naznakom «Za javni natječaj».

Uvjerenje o zdravstvenoj sposobnosti dostavlja izabrani kandidat po obavijesti o izboru, a prije donošenja rješenja o prijmu u državni službu.

Kandidat/kinja koji ostvaruje pravo prednosti pri zapošljavanju dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima.

Na pravo prednosti pri zapošljavanju mogu se pozvati osobe sukladno odredbi članka 35. Zakon o pravima hrvatskih branitelja iz Domovinskog rata i članova njihovih obitelji („Narodne novine“, broj 174/04, 92/05, 2/07, 107/07, 65/09, 137/09, 146/10, 55/11, 140/12, 19/13, 33/13, 148/13 i 92/14), koje su dužne pored dokaza o ispunjavanju traženih uvjeta priložiti i rješenje o priznatom statusu, odnosno potvrdu o priznatom statusu iz koje je vidljivo spomenuto pravo, te dokaz da je nezaposlena.

Kandidat/kinja koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13 i 152/14) uz prijavu na Javni natječaj dužan je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Kandidat/kinja koji se poziva na pravo prednosti pri zapošljavanju sukladno odredbi članka 48f. Zakona o zaštiti civilnih i vojnih invalida rata („Narodne novine“, broj 33/92, 57/92 - Uredba o dopunama Zakona o zaštiti vojnih i civilnih invalida rata, 77/92, 58/93, 2/94, 76/94, 108/95, 108/96 - Zakon o pravima hrvatskih branitelja iz domovinskog rata i članova njihovih obitelji, 82/01, 94/01- Zakon o pravima hrvatskih branitelja iz domovinskog rata i članova njihovih obitelji, 103/03 i 148/13), dužan je priložiti pored dokaza o ispunjavanju traženih uvjeta rješenje odnosno potvrdu iz koje je vidljivo spomenuto pravo.

Pripadnici nacionalnih manjina imaju pravo pozvati se na prednost pri zapošljavanju temeljem članka 22. Ustavnog zakona o pravima nacionalnih manjina („Narodne novine“, broj 155/02, 47/10 - Odluka Ustavnog suda Republike Hrvatske, 80/10 i 93/11), bez obveze dostavljanja dokaza o nacionalnoj manjini.

Kandidatom prijavljenim na javni natječaj smatrat će se samo osoba koja podnese pravovremenu i urednu prijavu te koja ispunjava formalne uvjete navedene u natječaju.

Izabrani kandidat/kinja bit će pozvan da u primjerenom roku, a prije donošenja rješenja o prijmu u državnu službu, dostavi uvjerenje o zdravstvenoj sposobnosti za obavljanje poslova radnog mjesta, uz napomenu da se nedostavljanje uvjerenja smatra odustankom od prijama u državnu službu. Troškove izdavanja uvjerenja o zdravstvenoj sposobnosti snosi Ministarstvo zdravlja.

O rezultatima javnog natječaja kandidati će biti obaviješteni u zakonskom roku.

MINISTAR

prim. Siniša Varga, dr. med. dent.